|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  | | --- | --- | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ & ΑΘΛΗΤΙΣΜΟΥ**  **------------** ΠΕΡΙΦΕΡΕΙΑΚΗ ΔΙΕΥΘΥΝΣΗ **ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ**  **ΕΚΠΑΙΔΕΥΣΗΣ ΑΤΤΙΚΗΣ**  **Δ΄ ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ**  **ΕΚΠΑΙΔΕΥΣΗΣ**  **Δ΄ΠΕΡΙΦΕΡΕΙΑΚΟ ΥΠΗΡΕΣΙΑΚΟ ΣΥΜΒΟΥΛΙΟ ΔΕΥΤΕΡΟΒΑΘΜΙΑΣ ΕΚΠ/ΣΗΣ (Π.Υ.Σ.Δ.Ε.) ΑΘΗΝΑΣ**  **-------------** |  | N. Σμύρνη , 07-06-2010 | | Ταχ. Δ/νση: Συγγρού 165  Τ.Κ. – Πόλη: 171 21 Ν. Σμύρνη  Ιστοσελίδα : <http://dide-d-ath.att.sch.gr>  Πληροφορίες: Ντούλα Μ., Κρικέλλα Μ.,  Πετράκη Αρ.  Τηλέφωνο: 213 1617340,344,339  e-mail: pysde@dide-d-ath.att.sch.gr |  | **Τακτικά και Αναπληρωματικά**  **Μέλη του ΠΥΣΔΕ**  **ΔΙΕΥΘΥΝΣΗΣ Δ.Ε.**  **Δ΄ ΑΘΗΝΑΣ** | | Ν. Σμύρνη, 25/4/2024  Αρ. Πρωτ.: 7120    **ΠΡΟΣ :**  **Σχολικές μονάδες Δ.Δ.Ε. Δ΄ Αθήνας**  **Ενδιαφερόμενους εκπαιδευτικούς** |

## ΘΕΜΑ: Υποβολή δήλωσης προτίμησης τοποθέτησης σε οργανικά κενά, εκπαιδευτικών Γενικής Αγωγής (Γενικής Παιδείας και Επαγγελματικής Εκπαίδευσης) και Ειδικής Αγωγής (Ε.Α.Ε.) της Δ΄ ΔΙΔΕ Αθήνας, που ζητούν Βελτίωση, Οριστική Τοποθέτηση και των μετατιθέμενων εκπαιδευτικών που ζητούν Οριστική Τοποθέτηση

## 

Σας ενημερώνουμε ότι οι δηλώσεις προτίμησης τοποθέτησης σε οργανικά κενά των εκπαιδευτικών που ζητούν Βελτίωση, Οριστική Τοποθέτηση (είναι στη Διάθεση ΠΥΣΔΕ) και των μετατιθέμενων εκπαιδευτικών που ζητούν Οριστική Τοποθέτηση, Γενικής Εκπαίδευσης και Ειδικής Αγωγής θα υποβληθούν μόνο ηλεκτρονικά,

από την Πέμπτη 25-4-2024 έως και την Τετάρτη 15-5-2024,

στην ηλεκτρονική διεύθυνση <https://teachers.minedu.gov.gr>

|  |  |
| --- | --- |
| **Οδηγίες για τη δήλωση προτιμήσεων τοποθέτησης** | |
| 1 | Συνδέεστε στο σύστημα με τους κωδικούς ΠΣΔ. |
| 2 | Επιλέγετε **Αιτήσεις Μετάθεσης** και ανοίγετε τον αντίστοιχο Τύπο Αίτηση (Βελτίωσης ή Οριστικής Τοποθέτησης ή Οριστικής Τοποθέτησης Μετατιθέμενων). |
| 3 | Πατάτε το εικονίδιο  (Προβολή) και ανοίγει η φόρμα της Αίτησης |
| 4 | Επιλέγετε την καρτέλα Προτιμήσεις και πατάτε πάνω δεξιά το κουμπί **Διόρθωση.** Εμφανίζονται στο κάτω μέρος δύο στήλες: **Διαθέσιμες Προτιμήσεις** και **Επιλεγμένες Προτιμήσεις.** |
| 5 | Αφού συμβουλευτείτε τους πίνακες Οργανικών κενών/πλεονασμάτων και τον πίνακα Βελτιώσεων που επισυνάπτονται, επιλέγετε τις σχολικές μονάδες κατά σειρά προτίμησης (έως 20), πατώντας C:\Users\user\Desktop\1000_F_145202665_dXDnWjIa8amDQJRQBIyqx0EWZnj8Hswk.jpg. Οι προτιμήσεις σας μεταφέρονται από τις Διαθέσιμες Προτιμήσεις στις Επιλεγμένες Προτιμήσεις. Μπορείτε να αφαιρέσετε μια επιλεγμένη προτίμηση με τοC:\Users\user\Desktop\istockphoto-650573536-170667a.jpg και να ταξινομήσετε τις επιλεγμένες προτιμήσεις, πατώντας και σύροντας στην επιθυμητή θέση.  **Προσοχή!** Στη λίστα των σχολείων Ειδικής Αγωγής δεν συμπεριλαμβάνονται το Ειδικό Γυμνάσιο Κωφών και Βαρηκόων Αργυρούπολης & το Ειδικό Λύκειο(ΕΑΕ)  Κωφών και Βαρηκόων Αργυρούπολης διότι το teachers και το edatacenter δεν υποστηρίζει τοποθετήσεις σε σχολεία με BRAILE και Νοηματική γλώσσα. Στην περίπτωση που επιθυμείτε να δηλώσετε κενό σε αυτά τα σχολεία θα πρέπει να στείλετε τη δήλωσή σας στο mail του ΠΥΣΔΕ: pysde@dide-d-ath.att.sch.gr |
| 6 | Επιλέγετε πάνω δεξιά **Προσωρινή Αποθήκευση**. Στην κατάσταση της Προσωρινής Αποθήκευσης μπορείτε να αλλάξετε τις προτιμήσεις σας επιλέγοντας το κουμπί **Διόρθωση.** Επιλέγετε **Οριστικοποίηση,** όταν πλέον έχετε καταλήξει στις επιλογές σας. |
| 7 | Hδήλωση ολοκληρώνεται με την  **Οριστικοποίηση** οπότε και μπορείτε να την εκτυπώσετε. |

Επισημαίνουμε ότι οι εκπαιδευτικοί μπορούν να δηλώσουν, όχι μόνο τα σχολεία που εμφανίζουν οργανικά κενά (κενό 12 ωρών και πλέον), αλλά και σχολεία στα οποία μπορεί να προκύψουν κενά από μετακινήσεις λόγω αίτησης Βελτίωσης. Επισυνάπτεται πίνακας αιτούντων Βελτίωση.

**Ειδικά για τον κλάδο ΠΕ04,** οι εκπαιδευτικοί πρέπει να ανατρέξουν στο δεύτερο φύλλο του πίνακα οργανικών κενών/πλεονασμάτων Γενικής Παιδείας, όπου αναφέρονται οι ειδικότητες που μπορούν να διεκδικήσουν το αντίστοιχο οργανικό κενό.

Υπενθυμίζουμε ότι οι τοποθετήσεις γίνονται με βάση τα μόρια μετάθεσης, εντοπιότητας και συνυπηρέτησης. Προηγούνται οι εκπαιδευτικοί που ανήκουν σε Ειδικές Κατηγορίες και ακολουθούν οι υπόλοιπες κατηγορίες που συνεξετάζονται.

Παρακαλούνται οι Διευθυντές των σχολικών μονάδων, με ευθύνη τους, να ενημερώσουν τους εκπαιδευτικούς για την υποβολή των αιτήσεων στην προκαθορισμένη προθεσμία, όπως και για το ενδεχόμενο ανακοινοποίησης του πίνακα Οργανικών κενών/πλεονασμάτων, που, σε κάθε περίπτωση, θα ανακοινώνεται στην ιστοσελίδα της Δ.Δ.Ε. Δ΄ Αθήνας**.** Εκπρόθεσμες δηλώσεις προτίμησης τοποθέτησης **δεν** θα γίνουν δεκτές,διότι ακολουθείται συγκεκριμένο χρονοδιάγραμμα από το ΠΥΣΔΕ Δ΄ Αθήνας.

Επισημαίνεται ότι:

1. σύμφωνα με την παρ. 17 του άρθρου 19 του ν. 4692/2020, αν εκπαιδευτικός μετατεθεί στη διάρκεια της θητείας του σε Π.Σ. ή ΠΕΙ.Σ., τίθεται στη διάθεση του οικείου περιφερειακού υπηρεσιακού συμβουλίου και τοποθετείται οριστικά κατά το επόμενο έτος του έτους λήξης της θητείας του, ύστερα από αίτησή του.

2. Σας γνωρίζουμε ότι οι τοποθετήσεις σε οργανικά κενά, εκπαιδευτικών Ειδικής Αγωγής, θα πραγματοποιηθούν σύμφωνα με το άρθρο 48 του ν. 4692/2020 (ΦΕΚ.111/ τ.Α΄/12-06-2020): «Οι τοποθετήσεις σε θέσεις των Τμημάτων Ένταξης πραγματοποιούνται μετά την κάλυψη όλων των κενών στις Σχολικές Μονάδες Ειδικής Αγωγής και Εκπαίδευσης (Σ.Μ.Ε.Α.Ε.) της οικείας περιοχής μετάθεσης. Αν οι εκπαιδευτικοί δεν υποβάλλουν αίτηση προτίμησης για τις Σ.Μ.Ε.Α.Ε., κατατάσσονται σε σειρά με βάση τις λιγότερες μονάδες μετάθεσης. Οι Σ.Μ.Ε.Α.Ε., στις οποίες υπάρχουν κενά, κατατάσσονται σε σειρά με βάση τις περισσότερες μονάδες συνθηκών διαβίωσης. Κατόπιν αυτού, τοποθετούνται υποχρεωτικά οι εκπαιδευτικοί που έχουν τις λιγότερες μονάδες μετάθεσης στις Σ.Μ.Ε.Α.Ε. με τις περισσότερες μονάδες συνθηκών διαβίωσης. Στη συνέχεια εξετάζονται οι προτιμήσεις για τοποθέτηση σε θέσεις των Τμημάτων Ένταξης.Τα ανωτέρω ισχύουν για τοποθετήσεις μετά από μετάθεση, διορισμό ή απόσπαση.

**Συνημμένα**: 1. Πίνακας οργανικών κενών/πλεονασμάτων Γενικής Παιδείας

2. Πίνακας οργανικών κενών Γενικής Παιδείας Γυμνασίων, με ώρες Εργαστηρίων Δεξιοτήτων

3.Πίνακας Οργανικών Κενών ΕΠΑΛ με ώρες Ερευνητικής εργασίας στην Τεχνολογία, Ζώνης Δημιουργικής Δραστηριότητας, ΣΕΠ-Ασφάλειας και Υγείας στον χώρο εργασίας

4. Πίνακες οργανικών κενών/πλεονασμάτων Ειδικής Αγωγής (ΣΜΕΑΕ, Τμήματα Ένταξης)

5. Πίνακας Βελτιώσεων, Οριστικών Τοποθετήσεων, Τοποθετήσεων από Μετάθεση Γενικής Παιδείας

6. Πίνακας Βελτιώσεων, Οριστικών Τοποθετήσεων, Τοποθετήσεων από Μετάθεση Ειδικής Αγωγής

**Ο Διευθυντής Εκπαίδευσης**

|  |
| --- |
|  |

**Λεωνίδας Μάντζος PhD, MSc, MEd**